CELEX: 32010R0944
Language: sl
Date: 2010-10-20 00:00:00
Title: Uredba Komisije (EU) št. 944/2010 z dne 20. oktobra 2010 o popravku Uredbe (EU) št. 902/2010 o določitvi pavšalnih uvoznih vrednosti za določitev vhodne cene za nekatere vrste sadja in zelenjave

21.10.2010   
            
            
               SL
            
            
               Uradni list Evropske unije
            
            
               L 277/15
            
         UREDBA KOMISIJE (EU) št. 944/2010
   z dne 20. oktobra 2010
   o popravku Uredbe (EU) št. 902/2010 o določitvi pavšalnih uvoznih vrednosti za določitev vhodne cene za nekatere vrste sadja in zelenjave
   KOMISIJA EVROPSKIH SKUPNOSTI JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1),
   ob upoštevanju Uredbe Komisije (ES) št. 1580/2007 z dne 21. decembra 2007 o določitvi izvedbenih pravil za uredbe Sveta (ES) št. 2200/96, (ES) št. 2201/96 in (ES) št. 1182/2007 v sektorju sadja in zelenjave (2) ter zlasti člena 138(1) Uredbe,
   ob upoštevanju naslednjega:
   
               (1)
            
            
               Pri preverjanju je bila odkrita napaka v Prilogi k Uredbi Komisije (EU) št. 902/2010 (3).
            
         
               (2)
            
            
               Uredbo (EU) št. 902/2010 je zato treba spremeniti.
            
         
               (3)
            
            
               Uporabo popravljene pavšalne uvozne vrednosti mora zahtevati zadevna stranka, da bi se izognili negativnim posledicam, ki bi jih ta lahko imela –
            
         SPREJELA NASLEDNJO UREDBO:
   Člen 1
   Priloga k Uredbi (EU) št. 902/2010 se spremeni v skladu s Prilogo k tej uredbi.
   Člen 2
   Na zahtevo zadevne stranke carinski urad, na katerem je bilo opravljeno vknjiženje, delno povrne carinske dajatve za proizvode s poreklom iz zadevne tretje države in sproščene v prosti promet med 9. oktobrom 2010 in 11. oktobrom 2010.
   Zahtevki za povračila morajo biti vloženi najkasneje zadnji dan tretjega meseca po mesecu začetka veljavnosti te uredbe, skupaj z deklaracijo o sprostitvi v prosti promet za zadevni uvoz.
   Člen 3
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. oktobra 2010
      
         
            Za Komisijo, V imenu predsednika
         
         Jean-Luc DEMARTY
         
            Generalni direktor za kmetijstvo in razvoj podeželja
         
      
   
   
      (1)  UL L 299, 16.11.2007, str. 1.
   
      (2)  UL L 350, 31.12.2007, str. 1.
   
      (3)  UL L 266, 9.10.2010, str. 56.
   
      PRILOGA
      V Prilogi k Uredbi (EU) št. 902/2010 se v delu, ki se nanaša na oznako KN 0808 10 80, druga vrstica nadomesti z naslednjim:
      
         
                     „BR
                  
                  
                     51,1“